b'\n_START_ARTICLE_\nTkivo\n_START_PARAGRAPH_\nTkivo je skupek istovrstnih diferenciranih celic, ki so med seboj povezane preko intercelularnih povezav in preko ekstracelularnega matriksa. Celice dolo\xc4\x8denega tkiva posedujejo iste ali podobne funkcije._NEWLINE_S preu\xc4\x8devanjem zgradbe tkiv se ukvarja histologija, z bolezenskimi spremembami tkiv pa patohistologija. _NEWLINE_Na\xc4\x8deloma lahko vsak del ve\xc4\x8dceli\xc4\x8dnega organizma, torej vse organe, strukture in druge gradnike rastlin in \xc5\xbeivali, uvrstimo v dolo\xc4\x8deno tkivo._NEWLINE_Za utemeljitelja histologije velja Marie Fran\xc3\xa7ois Xavier Bichat, ki je odkril \xc5\xa1tevilne tipe tkiv \xc4\x8dlove\xc5\xa1kega organizma. Klasi\xc4\x8dna metoda histologije je preu\xc4\x8devanje fiksiranih in obarvanih tkivnih rezin pod svetlobnim mikroskopom. Novej\xc5\xa1e tehnike (fluorescen\xc4\x8dni in elektronski mikroskop, zamrzovalno lomljenje) in napredki molekularne biologije so odlo\xc4\x8dilno vplivali na spoznanja o zgradbi in funkciji tkiv.'